**KEMIJA 9. R**

Lepo te pozdravljam in upam, da si v redu.

Da ne boš pozabil na kemijo, ti pošiljam zadolžitve za naslednje dni:

A) Odpri učbenik na straneh 42 in 43 ( levi stolpec) in vsaj dvakrat preberi zapisano.

B) Napiši v zvezek naslov **So maščobe koristne ali ne?**

C) Odgovori na naslednja vprašanja. Odgovore napiši v zvezek (prvi odgovor 1. točka itd…).

1. Kako razdelimo maščobe po izvoru?

2. Kako imenujemo tekoče in kako trdne maščobe?

3. V katero skupino snovi uvrščamo maščobe?

4. Kaj so maščobe kemijsko?

5. Kaj je **glicerol**? Iz učbenika prepiši njegovo formulo.

6. Kaj je značilno za **maščobne kisline**, ki jih najdemo v naravi? Kot primer prepiši formulo butanojske (maslene) kisline.

Še ena **naloga**:

- preberi: Zakaj Inuiti ne zbolevajo za srčnimi boleznimi?

**- ugotovi, kaj pomeni oznak-3 v imenu maščobne kisline**. Uporabi različne vire informacij.

Odgovore sporoči na moj e-naslov.

Upam, da te nisem preveč obremenila. Ostani zdrav/a in dobre volje.

Pozdrav od učiteljice Jerneje